[{"text_idx": "#000003", "text": "Peintio Cymru\u2019n goch gyda murluniau pe\u0302l-droed"}, {"text_idx": "#000005", "text": "I ddathlu ti\u0302m pe\u0302l-droed Cymru a\u2019i lwyddiant o gyrraedd Cwpan y Byd Pe\u0302l-droed, mae\u2019r Mentrau Iaith yn cyhoeddi cyfres o furluniau ar draws Cymru. Mae\u2019r murlun cyntaf gyda Joe Allen yn Arberth eisoes wedi cael tipyn o sylw gyda rhieni Joe Allen ei hunain yn rhoi se\u0302l bendith i\u2019r llun."}, {"text_idx": "#000006", "text": "Tegerin (Teg) Roberts a Lloyd Jenkins yw\u2019r artistiaid graffiti sydd wedi dylunio\u2019r murluniau ac yn eu peintio. Esbonia Lloyd:"}, {"text_idx": "#000010", "text": "\u201cMae\u2019n hyfryd cael y murlun gwych o Gareth Bale yng nghanol y ddinas. Mae\u2019n sicr o godi gwe\u0302n. Gobeithio daw llawer o bobl i\u2019r Hen Lyfrgell i dynnu lluniau a theimlo\u2019r ysbrydoliaeth mae Gareth Bale a\u2019r ti\u0302m yn rhoi i ni i gyd.\u201d"}, {"text_idx": "#000011", "text": "Caneuon Dafydd Iwan sy\u2019 wedi bod yn ysbrydoliaeth ar gyfer gweithgareddau\u2019r Mentrau Iaith i ddathlu Cwpan y Byd Pe\u0302l-droed. \u201cPeintio\u2019r Byd yn Wyrdd\u201d yw\u2019r ga\u0302n ar gyfer y murluniau er mai peintio\u2019r byd yn goch fydd hi i ddathlu\u2019r ti\u0302m a\u2019r Wal Goch."}, {"text_idx": "#000014", "text": "\u201cDaeth pwyllgor bach at ei gilydd i drafod syniadau sut i ddathlu llwyddiant ti\u0302m pe\u0302l-droed Cymru a\u2019r gyfres o furluniau oedd yn un amlwg iawn i ni \u2013 yn llythrennol. Ein nod ni ydy cyfleu ysbryd y ti\u0302m a\u2019r Cymry ar y murluniau. Yn bwysicach na dim rydym yn awyddus i gyrraedd cymunedau Cymru iddyn nhw allu fod yn rhan o\u2019r dathliadau a gallu cadw rhywbeth yn ein cymunedau sy\u2019n parhau. Mae\u2019r murluniau\u2019n fwriadol mewn lleoliadau sydd yn agos at y cymunedau. Rydym yn dathlu ti\u0302m Cymru, ein hiaith a\u2019n diwylliant trwy groesawu pawb o bob man i ddathlu gyda ni.\u201d"}, {"text_idx": "#000015", "text": "Mae rhwydwaith y Mentrau Iaith yn un o\u2019r partneriaid allweddol o Bartneriaeth Cwpan y Byd Llywodraeth Cymru ac yn cynnal amrywiaeth o weithgareddau cyffrous i ddathlu ti\u0302m pe\u0302l-droed Cymru a\u2019u llwyddiant o gyrraedd Cwpan y Byd Pe\u0302l-droed yn Qatar eleni. Mae mwy o wybodaeth am y gweithgareddau ar gael ar wefan Mentrau Iaith Cymru ac ar y cyfryngau cymdeithasol."}, {"text_idx": "#000018", "text": "Creuwyd gan Gwe Cambrian Web Cyf"}, {"text_idx": "#000020", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000021", "text": "Created by Gwe Cambrian Web Cyf"}]